[Video] Nuwe asem vir Koos Kombuis-trefferKaren Zoid en Neil Sandilands (Foto: Facebook/Anelia Loubser) Karen Zoid het Dinsdag vir Koos Kombuis ŉ nuwe jas aangetrek. Die troebadoer maak al vir byna drie dekades musiek en is bekend vir liedjies soos “Lisa se Klavier” en “Bicycle sonder ŉ Slot”. Koos het “Liefde uit die Oude Doos” in 1995 geskryf en Zoid het opslae gemaak met haar weergawe van dié liedjie wat sy saam met Neil Sandilands opgevoer het. Kind van sonde, kind van troos, kind van liefde uit die oude doos… Zoid se verwerking van dié treffer het kort nadat dit opgevoer is op Die Republiek van Zoid-Afrika die topposisie op die iTunes-trefferlys ingeneem en haar en Neil se weergawe van “Liefde uit die Oude Doos” is op iTunes beskikbaar. Vandeesweek het Zoid Antoinette Kellerman en Christia Visser naas Neil Sandilands in die ateljee verwelkom. In volgende week se episode, op 6 Desember, kom kuier die rugbyspeler Christo Wiese, Nicholis Louw en Jan-Hendrik van der Westhuizen by President Karen in die republiek. Republiek van Zoid-Afrika word Dinsdae, 20:30, op kykNET, DStv kanaal 144, uitgesaai. LIEFDE UIT DIE OUDEDOOS Heilige oomblikke. Opgedra aan die meester, wie Koos Kombuis is. "LIEFDE UIT DIE OUDEDOOS" saam met Neil Sandilands. Die CD (RZA Vol. 4) is vanaf hierdie week in die winkels beskikbaar. xx Posted by Karen Zoid on Tuesday, November 29, 2016